**JEGYZŐKÖNYV**

**Hidas Község Önkormányzat**

 **Képviselő-testületének**

**2021. augusztus 03.napján**

megtartott rendkívüli, nyilvános üléséről.

Hozott határozatok:

33/2021.(VIII.03.)

34/2021.(VIII.03.)

**JEGYZŐKÖNYV**

A jegyzőkönyv készült **2021. augusztus 3. napján 9.00 órai kezdettel**

**Hidas** Község Önkormányzat Képviselő-testületének rendkívüli, **nyilvános** ülésén.

**Az ülés helye:** Hidas, Kossuth L. u. 50/II.

 Polgármesteri Hivatal Tanácsterme

**Jelen voltak:**

1. Berg Csaba polgármester
2. Borsosné Schwáb Rita alpolgármester
3. Fábián Izabella képviselő
4. Orosházi Szandra képviselő

**Távol:** Dr. Balázs Dalma Brigitta képviselő

 Dévai Margit képviselő

 Fényes Endre képviselő

**Valamint**:

Dr. Tóth Attila jegyző

Lórenczné Illés Anikó jkv. vezető

**Berg Csaba polgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 4 fő jelen van. Fényes Endre és Dévai Margit képviselő jelezteigazolt távolmaradását az ülésről. Az ülésről igazolatlanul Dr. Balázs Dalma Brigitta képviselő hiányzott. Ezt követően a kiküldött meghívóban szereplőekkel megegyezően ismertette az ülés napirendjét.

A képviselő-testület 4 igen szavazattal, - tartózkodás és ellenszavazat nélkül - az alábbi határozatot hozta:

**Hidas Község Önkormányzat Képviselő-testületének**

**33/2021. (VIII.03.) számú határozata**

Hidas Község Önkormányzat Képviselő-testülete a 2021. augusztus 03-i ülés napirendjét az alábbiak szerint fogadta el:

**Az elfogadott napirend:**

* Az önkormányzat tulajdonában lévő 840/6 hrsz-ú ingatlan telekhatár rendezése, és a változással érintett területrészek Germán Kft. részére történő értékesítéséről való döntés.

Ea.: Berg Csaba polgármester, Dr. Tóth Attila jegyző

**Berg Csaba** polgármester kiemelte, hogy a rendkívüli testületi ülésre azért került sor, mert a Germán Elektro Kft.-től érkezett egy kérelem az önkormányzat tulajdonában lévő 840/6 hrsz-ú ingatlanon elhelyezkedő és általuk bérelt 109 m2 nagyságú lakatosműhely megvásárlására.

A műhely állapota már a bérbeadáskor is rossz volt, az teljes felújításra szorul, a magastető több helyen beázik, a vakolat ennek következtében leválik. Az elektromos hálózat nem biztonságos. Az önkormányzatnak a rendeltetésszerű használatra való alkalmassá tétele érdekében szükséges felújításra nincs anyagi lehetősége. A területre értékbecslést kértek, 1.423.000.-Ft, a vevő ennyiért hajlandó megvásárolni az épületet.

A telekalakítással, adásvétellel kapcsolatos földhivatali és ügyvédi költségek a vevőt terhelik majd. A Pénzügyi Bizottsággal a kérelmet előzetesen áttárgyalta, a bizottság javasolja az ingatlan eladását, tekintettel arra, hogy a lakatosműhely rossz állapotban van, és várhatóan a cég munkahelyeket is tud majd teremteni.

A képviselő-testület 4 igen szavazattal, - tartózkodás és ellenszavazat nélkül - az alábbi határozatot hozta:

**Hidas Község Önkormányzat Képviselő-testületének**

**34/2021. (VIII.3.) számú határozata**

Hidas Község Önkormányzat Képviselő-testülete a Germán Elektro Kft. (7696 Hidas, Erkel F. u. 2. adószám:12940116-20-2, cégj.sz.: 02 09 084221, képv.: Germán Norbert ügyvezető) kérelmének helyt adva úgy döntött, hogy a határozat melléklete szerinti záradékolt vázrajzon feltüntetett az önkormányzat tulajdonát képező Hidas 840/6.hrsz-ú ingatlan érintő telekhatár rendezéshez hozzájárul.

A telekhatár rendezés során a Germán Elektro Kft. tulajdonába kerül az általuk eddig bérelt az önkormányzat tulajdonában lévő 840/6. hrsz-on elhelyezkedő műhely épülete, és az Erkel Ferenc u. felőli közműcsatlakozás létesítéséhez szükséges területsáv.

A telekhatár rendezés során az önkormányzat tulajdonában álló **840/6. hrsz-ú ingatlan területe 255. m2 –el csökken, melynek vételárát** a Radics Ferenc ingatlanforgalmi szakértő által elkészített ingatlanforgalmi értékbecslés figyelembe vételével a képviselő-testület **1.423.000.- Ft.-ban állapítja meg.**

Az ingatlan telekalakításával, és adásvételével kapcsolatos földhivatali, és ügyvédi költségek a vevőt terhelik.

A képviselő-testület felhatalmazza a polgármestert a telekalakítási dokumentáció, és az adásvételi szerződés aláírására.

Határidő: azonnal

Felelős: képviselő-testület

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csabapolgármester | Dr. Tóth Attila jegyző |